ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....ซามูไร บอนด์
วงในกระทรวงการคลังแฉ “ไส้ใน” ที่เหลวแหลก เมื่อพบมีข้าราชการในกรมจัดเก็บภาษีรับจ๊อบทำงานให้บริษัทยักษ์ใหญ่ย่านสีลม ทั้งๆ ที่ยังมีตำแหน่งแห่งหนในกรมกอง ธาตุแท้จะเห็นได้ชัดเจนหลังออกจากราชการไปแล้ว ส่วนใหญ่จะได้ตบ “บำเหน็จ” นั่งเป็นที่ปรึกษาบริษัทใหญ่ๆ เค้าว่านั่นล่ะทำมานานแย้ว..
...l...บุญทักษ์ หวังเจริญ ซีอีโอแบงก์ทหารไทย หรือทีเอ็มบี เป็นปลื้มโฆษณาทีเอ็มบีชุดใหม่โดนใจคนไทยเหลือหลาย เพราะมุ่งสร้างความเป็นธรรมให้กับลูกค้า ไม่ว่าจะเรื่องค่าธรรมเนียม หรือดอกเบี้ยเงินฝาก แถมครีเอทีฟหัวใสยังคิดคอนเซปต์เข้ากระแส แต่งานนี้คนในวงการการเงินไม่รู้จะแฮปปี้ด้วยอ่ะป่าว เพราะดูแล้วเสียดสีกันน่าดู จริงม่ะ...
...l...เรียกว่าไม่กลัวเมื่อย เพราะ ปิยสวัสดิ์ อัมระนันทน์ ดีดีการบินไทย เดินสายไปตามแบงก์พาณิชย์ เซ็นสัญญาเงินกู้ ทั้งแบงก์ไทยพาณิชย์ ทิสโก้ ทีเอ็มบี ล่าสุดจับมือกับ ชาติศิริ โสภณพนิช ผู้จัดการแบงก์กรุงเทพ กู้ไป 1.2 หมื่นล้านบาท ข่าวแจ้งว่าท่าทางจะยังไม่จบ เพราะอาจารย์ปิ ตั้งเป้าไว้เฉียดๆ 3 หมื่นล้าน กะเอาให้ ไทย ไทเกอร์ แอร์ฯ เกิดเลยใช่มั้ยเนี่ย
...l...งานนี้เรียกว่าเป็นปลื้ม เมื่อ มั่น พัธโนทัย รมช.คลัง เยี่ยมชมทรัพย์สินมีค่าแผ่นดิน ที่ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ ภายในบริเวณพระบรมมหาราชวัง พร้อมมอบนโยบายให้กรมธนารักษ์ศึกษาจัดสร้างพิพิธภัณฑ์ทรัพย์สินมีค่าของแผ่นดินแห่งใหม่ โดยมีเป้าหมายให้เป็นพิพิธภัณฑ์ของชาติที่ได้มาตรฐานสากล ติด 1 ใน 10 ของแหล่งท่องเที่ยวสำคัญในกรุงเทพฯ 
...l...ข่าวแจ้งว่า พิพิธภัณฑ์แห่งใหม่จะแก้ปัญหาสถานที่เดิมที่จัดแสดง หรือจัดเก็บทรัพย์สินอันทรงคุณค่า เกี่ยวเนื่องในพระมหากษัตริย์และพระบรมวงศานุวงศ์ ซึ่งคับแคบไปแล้ว เบื้องต้นตั้งเป้าว่าพื้นที่ใหม่จะต้องไม่ต่ำกว่า 5,000 ตารางเมตร จะมีทั้งห้องจัดแสดง ห้องบรรยาย ห้องสำหรับเยาวชน ห้องสมุด ห้องจำหน่ายของที่ระลึก เรียกได้ว่าครบเครื่อง ได้ทั้งความเพลิดเพลินและความรู้ไปพร้อมๆ กัน